16.03.2017 | A Znana reprezentanca za Škotsko

Slovenski selektor Srečko Katanec je danes na novinarski konferenci razkril seznam reprezentantov za prihajajočo tekmo s Škotsko v kvalifikacijah za svetovno prvenstvo 2018, ki bo 26. marca ob 20.45 v Glasgowu.

Čaka nas težka tekma, glede na to, da smo si ogledali precej tekem Škotov, mi za zadnji dve ni jasno, kako so jih izgubili s po 0:3, saj si tega niso zaslužili. So agresivni, dobri, ustvarjajo si priložnosti. Na teh dveh tekmah niso zadeli, upam, da se jim proti nam ne bo odprlo. Vemo, kaj nas čaka. Zanje je ta tekma praktično zadnja, kjer lahko ujamejo priključek, če želijo biti drugi v skupini," je uvodoma povedal Katanec.

Ta je iz slovenske lige sicer povabil Domžalčana Matijo Široka in Žana Majerja ter Mariborčana Milivoja Novakovića.

"Moje delo je zelo specifično, igralca moram analizirati, kaj daje na igrišču, in oceniti, ali je za določeno tekmo primeren ali ne. Za to odločitvijo tudi stojim, saj menim, da so igralci na tem seznamu trenutno najbolj primerni za tekmo s Škotsko," je poudaril Katanec.

Znova pa je na seznamu tudi Kevin Kampl iz Bayerja Leverkusna, ki je manjkal na nekaterih zadnjih akcijah. »Ne vidim nobenih težav glede tega. Kampla pričakujem na zboru in verjamem, da bo tudi prišel. Sicer pa me v življenju ne more več nič presenetiti,« je pojasnil selektor.

Reprezentanci sta se nazadnje merili na prijateljski tekmi v Kopru leta 2012, ko sta se razšli z 1:1. Sicer pa sta igrali še v kvalifikacijah za SP 2006, Slovenci so doma izgubili z 0:3, v gosteh pa igrali 0:0.Slovenija je trenutno 58. na lestvici Mednarodne nogometne zveze, Škotska pa 67.

Seznam vabljenih igralcev:

Tekst: MKo

Foto: Ekipa24.si

Video: NZS